
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 145
                                                               din 31 august 2017
                                  privind aprobarea închirierii directe a unui teren aferent construcției - locuință

            Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 21.592/09.08.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 18.857/13.07.2017, formulată de domnul Maior Dan și soția acestuia, doamna Maior Iuliana - Dalmi, prin care solicită preluarea terenului aferent casei de locuit, proprietatea acestora, respectiv, în esență, închirierea directă a terenului în suprafață de 352 mp., înscris în C.F. 55100 Sighișoara (provenită din C.F. vechi 11212, nr. cadastral vechi 1227/4 și nr. topografic 3355/4), sub nr. cadastral 55100, aferent casei de locuit, proprietatea acestora, situat în Municipiul Sighişoara, str. La Leu nr. 9;

Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, în urma închirierii acestui teren se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 21.590/09.08.2017, prin care se propune aprobarea închirierii directe a terenului aferent construcției – locuință, amintit mai sus, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. “c”, (5) lit. “a” și “b”, (9), art. 45 (3), art. 115 (1) lit. “b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

            H O T Ă R Ă Ş T E:

Art. 1. (1) Se aprobă închirierea directă a terenului, în suprafață de 352 mp., categoria de folosință curți – construcții, înscris în C.F. 55100 Sighișoara (provenită din C.F. vechi 11212, nr. cadastral vechi 1227/4 și nr. topografic 3355/4), sub nr. cadastral 55100, către domnul Maior Dan și soția acestuia, doamna Maior Iuliana - Dalmi, teren aferent casei de locuit, proprietatea acestora, situat în Municipiul Sighişoara, str. La Leu, nr. 9.

 
(2) Chiria va fi de 176 lei/an, stabilită conform art. 4, alin. (2), din anexa nr. 8 la Hotărârea Consiliului Local Sighişoara nr. 105/27.12.2016 şi va fi indexată anual cu indicele de inflaţie.

 
(3) Durata închirierii va fi de 5 (cinci) ani, începând cu data de 01.09.2017.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică - Biroul Buget, Contabilitate, Salarizare, Direcţia Administrarea Patrimoniului şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 14 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;

  1 ex. Biroul Juridic;
  1 ex. Maior Dan și soția Maior Iuliana – Dalmi. 
11 ex. 

B.A.
